Mona Ringvej

Mona Renate Ringvej (født 1970) er en norsk historiker. Hun har særlig forsket på utviklingen av demokrati i antikken og på 1700-1800-tallet. Hennes bøker om vikingtiden, som Dronning Ingerids land, tar sikte på å formidle for et bredt publikum, fordi "bred og kritisk formidling vil gjøre historien mindre sårbar for forenklinger". 

Hun tok hovedfag ved Universitetet i Oslo i 1996 og doktorgrad fra 2004 om antikkens greske demokrati. I 2011 utgav hun en bok om forholdet mellom politisk teori og demokratiets utviklingshistorie, Makten og ordene. Demokrati og ytringsfrihet fra Athen til Eidsvoll. I 2014 utgav hun en bok om Marcus Thrane som la vekt på årene 1849-51 I Thrane-biografien avviste hun tidligere tolkninger av Arbeider-Foreningene som en sosialistiske bevegelse, og hun regnet den som en demokratisk reformbevegelse. Hun omtalte Arbeider-Foreningene som «demokratiets glemte forkjempere»

Ringvej har hatt spalte en i Klassekampen og vært frilans sakprosaanmelder i Aftenposten.

Bibliografi (utvalg) 
 2014 Marcus Thrane. Forbrytelse og straff Oslo: Pax ISBN 978-82-530-3542-0
 2011 Demokrati og ytringsfrihet fra Athen til Eidsvoll ISBN 978-82-92622-74-2
 2014 Ellen Krefting, Aina Nøding & Mona Ringvej En pokkers skrivesyge : 1700-tallets dansk-norske tidsskrifter mellom sensur og ytringsfrihet ISBN 978-82-304-0104-0
 2016 Christian Fredriks tapte rike ISBN 9788241910937
2020 Landet mot nord : 1000 år – 22 personer – én historie ISBN 9788243011717

Referanser

Eksterne lenker 

 Mona Ringvejs hjemmeside ved Universitetet i Oslo

Norske historikere
Fødsler i 1970